 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ ብሓገዝ ቻይና ዝተሃንጸ ፋብሪካ ሽኮር ብነፋሪት ደብዲባ 3 ታሕሳስ 2020 ምንጪ ስእሊ, FBC መንግስቲ ኢትዮጵያ ኣብ ክልል ትግራይ ዝርከብ ብሓገዝ ቻይና ዝተሃንጸ ፋብሪካ ሽኮር ብነፋሪት ከምዝደብደበ ንመንግስቲ ቻይና ዝድግፍ ማዕከን ዜና ሓቢሩ ድሕሪ እቲ መጥቃዕቲ ቻይና 630 ዜጋታታ ካብ ክልል ትግራይ ከምዘውጸአት ሓቢሩ እቲ ካብ ነፈርቲ ዝተፈነወ ቦምብታት ሰለማውያን ሰባት ኣብ ዝርከብሉ ቦታ ከምዝዓለበን ነቲ ብሓገዝ ቻይና ዝተስርሐ ፋብሪካ ከምዘዕነዎን እቲ ዝወጽኣ ዜና ገሊጹ ኣብ ሰላማውያን ሰባት ዝበጽሐ ጉድኣት ከምዘየለውን እቲ ዜና ወሲኹ ጠቒሱ ብሕዳር 15 መራሒ ትግራይ ዶር ደብረጽዮን ገብረሚካኤል መንግስቲ ኢትዮጵያ ንፋብሪካ ሽኮር ወልቃይት ብነፈርቲ ከምዝደብደበ ምግላጹ ዝዝከር እዩ ኣብ ዝሓለፈ ቀዳም ቀዳማይ ሚኒስተር ኢትዮጵያ እቲ ዝተጀመር ወተሃደራዊ ወፍሪ ከምዘብቐዐ ድሕሪ ምግላጹ ኣብ ኩሉ እቲ ወፍሪ ኣብ ከተማታት ትግራይ ብሰራዊት ፈደራል ዋላ ሓደ ሰብ ከምዘይሞተን ጉድኣት ከምዘይወረደን ሓቢሩ ነይሩ ብወገን መንግስቲ ክልል ትግራይ ግን ኣብ ዝተፈላለየ ከተማታት ብደብዳብ ከቢድ ብረት ሰላማውያን ሰባት ከምዝሞቱን ሲቪል ከምዝተኸላበቱን ክገልጹ ጸኒሖም ኣለው ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ? 